Lebhardt Olivér elismerte, hibázott.

Miután sorra felálltak az általa irányított lap munkatársai, felállt a főszerkesztő is, aki a VS.hu-tól is távozik. Döntését így indokolta Facebook-oldalán.

Hibáztam, amikor hagytam, hogy a támogatott tartalmak a támogató feltüntetése nélkül jelenjenek meg, noha ebbe beleszólásom nem volt, de az is igaz, ez elegendő ok lehetett volna akkori felmondásomra. Ezért vállalom a felelősséget, és távozom a VS szerkesztőségének éléről. Ugyanakkor kijelentem, hogy a vezetésemmel a szerkesztőségben szabad, autonóm, független újságírói munka folyt, amire büszke vagyok. A folytatáshoz a maradó kollégáknak minden segítséget megadok.

Ahogyan korábban megírtuk, a Századvég-tanulmányokat kiperelő, korábban az Origónál (Magyar Rádiónál, Magyar Hírlapnál) dolgozó Joó Hajnalka után sorra hagyták ott a szerkesztőséget az újságírók.

A tömeges felmondás oka, hogy miután múlt héten az MNB-nek nyilvánosságra kellett hoznia alapítványai költéseit, kiderült, hogy a VS.hu-t is kiadó New Wave Media cégcsoport is a támogatottak között volt. A New Wave Production, New Wave Media és a cégcsoporthoz tartozó, We Love Budapestet és We Love Balatont kiadó We Love Publishing összesen 642 255 760 forintot kapott az MNB alapítványaitól.

Szombat éjjel a VS szerkesztőségi közleményben tudatta, hogy őket is meglepte és megdöbbentették a közzétett adatok. Mint írták: